Marko Savolainen

Marko Savolainen (s. 13. helmikuuta 1973) on suomalainen some-persoona, kuntosalivalmentaja ja uransa lopettanuthttps://www.iltalehti.fi/fitnessvoimailu/a/2016013121043847 IFBB ammattilaiskehonrakentaja. Savolainen on myös kehittänyt suomalaiset Supermass Nutrition- ja Legend Nutrition-urheiluravinnetuotesarjat. 
Savolainen on puhunut mediassa avoimesti ammattilaisurheilussa vallitsevastahttps://www.hs.fi/mielipide/art-2000004425590.html doping-ongelmasta ja omista kokemuksistaan asiassa.https://www.kaleva.fi/mita-kuuluu-marko-supermassa-savolainen-kylla-ne-k/1672051

Savolainen oli asettumassa ehdolle kevään 2021 kuntavaaleissa perussuomalaisten ehdokkaana Oulussa, mutta perui myöhemmin ehdokkuutensa.https://oulu.perussuomalaiset.fi/uutinen/?doing_wp_cron=1600798510.2734758853912353515625

Urheilu-ura

Ennen kehonrakennusta

Ennen kehonrakennusta Savolainen harrasti kamppailulajeja, kuten taekwondoa ja painia. Painia hän harrasti 13-vuotiaaksi asti, saavuttaen useita piirimestaruuksia ja kahdesti TUL:n mestaruuskisojen 2. sijan.https://www.potku.net/forum/viewtopic.php?t=6911&start=15 Savolainen harrasti myös taekwondoa voittaen lajin suomenmestaruuden.

16-vuotiaana Savolainen kiinnostui kehonrakennuksesta. Alkujaan hän eksyi kuntosalille haettuaan lisää voimaa tukeakseen taekwondo-harrastustaan.

Amatööriura

Savolainen kilpaili ensi kertaa kehonrakennuksessa 19-vuotiaana, vuonna 1992, alle 80-kiloisten sarjassa. Hän sijoittui nuorten suomenmestaruuskilpailussa toiseksi ja miehissä 7:nneksi. 
Vuotta myöhemmin hän kilpaili jo raskaassa sarjassa, voittaen nuorten ja miesten suomenmestaruudet, sekä miesten yleismestaruuden.https://www.jkkuntofitness.fi/body-sm-1993/

Mestaruuden jälkeen Savolainen muutti Oulusta Helsinkiin, jossa hän harjotteli Jari Rännälän johdolla,https://wellnessmedia.fi/perjantaitarina-osa-4-kehonrakennusmyytti-marko-savolainen/  Rännälän omistamalla Mikonkadun Gold's Gymillä, jonka takahuoneessa Savolainen myös asui.https://www.is.fi/muutlajit/art-2000001159402.html

Helsingissä vietettyjen kuukausien aikana Savolainen ajautui pahaan amfetamiinikoukkuun. Aluksi amfetamiini oli auttanut Savolaista kovissa harjoituksissa. Savolainen palasi takaisin kotikaupunkiinsa, jossa sai elämästään taas otteen.

IFBB-ammattilaisena

Seuraavan kerran Savolainen kilpaili ammattilaisena vuonna 1997 Helsingissä järjestetyssä IFBB-ammattilaiskilpailussa Finnish Pro Grand Prix. Savolainen painoi tuolloin 110 kg ja sijoittui kilpailussa 7:nneksi, jättäen mm. australialaisen Lee Priestin ja jugoslavialaisen Milos Sarcevin pienemmille sijoille. Savolainen seisoi tasavertaisena vastustajana lajin sen aikaisten huippujen joukossa ja haastoi mm. Ronnie Colemania, Nasser El-Sonbatya ja Paul Dillettiä.https://www.iltalehti.fi/fitnessvoimailu/a/2015111220652328

Maaliskuussa 1998 Savolainen kilpaili ensimmäisen kerran ulkomailla, New Yorkissa järjestetyssä Night of Champions-kilpailussa. Sairastelun ja epäonnistuneiden viimeistelyiden vuoksi kisakunto jäi kuitenkin halutusta, eikä Savolainen sijoittunut kilpailussa.http://209.29.131.26/markosavolainen.html

Vuoden 1998 IFBB Finnish Pro Grand Prix-kilpailuissa Savolainen jäi 9. sijalle.

Savolainen oli valmistautumassa 1999 Night of Champions -kilpailuun, kun hänen hauiksensa meni poikki.
Savolainen kilpaili uransa viimeiset kerrat vuonna 2001, jolloin hän sijoittui 12:nneksi Iron Man Invitational- ja 8:nneksi San Fransisco Invitational-kilpailuissa. Savolaisen oli vuonna 2006 tarkoitus tehdä paluu kilpalavoille ja kilpailla Shawn Ray Classicissa. Kisasuunnitelmat kuitenkin kariutuivat terveydellisistä syistä.

Muuta
Savolaisella todettiin munuaisten vajaatoiminta vuonna 2006 ja hän joutui munuaissiirtoon 2008, jonka osasyynä olivat dopingaineiden ja amfetamiinin käyttö.Helvettiin ja takaisin. Bodylehti. PDF. Web Archive 2007.Suomalainen kehonrakentajalegenda kuihtui huumehelvetin kourissa 40 kiloa. Ilta-Sanomat 15.4.2016.

Savolainen pitää treenaamisestaan myös blogia. Hänen lempinimensä on Supermassa. Vuonna 2014 hän kehitti lisäravinnesarjan nimeltä Supermass Nutrition. Savolaisen yhteistyö Supermass-tuotemerkin kanssa päättyi vuonna 2017. Sittemmin hän lanseerasi uuden lisäravinnesarjan nimellä Legend Nutrition. 

Saavutukset

 Nuorten SM-kilpailut, 1. sija, raskas sarja, 1993
 SM-kilpailut, 1. sija, raskas sarja +Overall, 1993 

Ammattilaiskilpailut:
 Super Mega Mass GP, 7. sija, 1997
 Helsingin GP, 9. sija, 1998
 Ironman Pro Invitational, 12. sija, 2001
 San Francisco Pro Invitational, 8. sija, raskas sarja, 2001

Ennätyksiä
 Penkkipunnerrus: 260 kg
 Vinopenkkipunnerrus: 6 x 240 kg
 Smith-kyykky: 8 x 360 kg
 Hauiskääntö tangolla: 8 x 120 kg

 Reidenympärys: 86 cm
 Olkavarren ympärysmitta: 62 cm

Erityisen merkittäviä Savolaisen tuloksista tekee se, että niistä suurin osa on tehty jo hyvin varhaisessa vaiheessa, noin 20−22-vuotiaana.

1997 Helsinki Grand Prix
Savolainen voitti Helsinki Grand Prixissa muun muassa Lee Priestin ja Milos Sarcevin. Hän pystyi tasavertaisesti haastamaan Ronnie Colemanin ja Paul Dilletin. Savolainen sijoittui lopulta kilpailussa seitsemänneksi.  

Lähteet
Iltalehden artikkeli 12.11.2015

Viitteet

Aiheesta muualla
Mtv3 45 minuuttia -ohjelma 

Luokka:Suomalaiset kehonrakentajat
Luokka:Vuonna 1973 syntyneet
Luokka:Elävät henkilöt